Ehdotus NEUVOSTON PÄÄTÖS Yhdistyneiden kansakuntien Euroopan talouskomission asianomaisissa komiteoissa esitettävästä unionin kannasta ehdotukseen muutoksiksi sääntöihin nro3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 ja 129 ja ajoneuvojen rakennetta koskevaan päätöslauselmaan (R.E.3) sekä pylvässivutörmäystä koskevaan maailmanlaajuisen teknisen säännön luonnokseen /* COM/2013/0694 final - 2013/0334 (NLE) */





PERUSTELUT 1. EHDOTUKSEN TAUSTA Yhdistyneiden kansakuntien Euroopan talouskomissio (UNECE) kehittää kansainvälisellä tasolla yhdenmukaistettuja vaatimuksia, joiden tarkoituksena on poistaa kaupan tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja ympäristönsuojelu. Unioni on 27. marraskuuta 1997 tehdyllä neuvoston päätöksellä 97/836/EY[1] liittynyt Yhdistyneiden Kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus). Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä 31. tammikuuta 2000 tehdyllä neuvoston päätöksellä 2000/125/EY[2] unioni on puolestaan liittynyt rinnakkaissopimukseen. Ajoneuvoja koskevien sääntöjen yhdenmukaistamista käsittelevän maailmanfoorumin, UNECE WP29:n, kokoukset pidetään kolme kertaa jokaisena kalenterivuonna eli maaliskuussa, kesäkuussa ja marraskuussa. Kussakin kokouksessa vahvistetaan uusia muutoksia voimassa oleviin UNECE:n sääntöihin tai maailmanlaajuisiin teknisiin sääntöihin tekniikan kehityksen ottamiseksi huomioon. Ennen kutakin WP29:n kokousta muutokset hyväksyy jokin WP29:n alaisuudessa toimivasta kuudesta työryhmästä. Sen jälkeen muutokset, täydennykset ja oikaisut hyväksytään lopullisesti WP29:n kokouksessa, kunhan kokous on päätösvaltainen ja sopimuspuolten määräenemmistö kannattaa niitä. EU on sopimuspuolena kahdessa WP29:n piiriin kuuluvassa sopimuksessa (vuosien 1958 ja 1998 sopimukset) ja äänestää jäsenvaltioiden puolesta. Kutakin kokousta varten annetaan neuvoston päätös, ”megapäätös”, joka sisältää luettelon muutoksista, täydennyksistä ja oikaisuista ja jolla komissio valtuutetaan äänestämään jäsenvaltioiden puolesta kussakin WP29:n kokouksessa. Tässä neuvoston päätöksessä määritellään unionin kanta, jota noudatetaan äänestettäessä 11.–15. marraskuuta 2013 pidettävään WP29:n kokoukseen äänestettäväksi toimitetuista tarkistuksista, täydennyksistä ja oikaisuista. 2. KUULEMISTEN JA VAIKUTUSTENARVIOINTIEN TULOKSET Moottoriajoneuvoja käsittelevää teknistä komiteaa on kuultu, ja jäsenvaltioiden asiantuntijoiden huomautukset on otettu huomioon. 3. EHDOTUKSEN OIKEUDELLISET NÄKÖKOHDAT · Ehdotetun toimen lyhyt kuvaus Tässä ehdotuksessa määritellään unionin kanta, jota noudatetaan äänestettäessä tarkistuksista, jotka koskevat UNECE:n sääntöjä nro 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 ja 129, ehdotusta muutoksiksi ajoneuvojen rakennetta koskevaan päätöslauselmaan (R.E.3) ja pylvässivutörmäystä koskevan ehdotetun maailmanlaajuisen teknisen säännön hyväksymistä. · Oikeusperusta Euroopan unionin toiminnasta tehdyn sopimuksen 114 artikla ja 218 artiklan 9 kohta. · Toissijaisuusperiaate Ainoastaan unioni voi äänestää puoltavasti, kun kyse on UNECE:n sääntöluonnosten ja maailmanlaajuisten teknisten sääntöjen kaltaisista kansainvälisistä oikeudellisista asiakirjoista ja niiden sisällyttämisestä moottoriajoneuvojen tyyppihyväksyntää koskevaan unionin järjestelmään. Näin sekä estetään sisämarkkinoiden hajanaistuminen että varmistetaan yhtäläiset terveys- ja turvallisuusstandardit kaikkialla EU:ssa. Näin voidaan myös hyödyntää mittakaavaetuja: tuotteita voidaan valmistaa koko unionin markkinoille ja myös kansainvälisille markkinoille sen sijaan, että niitä räätälöitäisiin kansallisen tyyppihyväksynnän saamiseksi kustakin jäsenvaltiosta. Ehdotus on näin ollen toissijaisuusperiaatteen mukainen. · Suhteellisuusperiaate Ehdotus on suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi; tavoitteena on varmistaa sisämarkkinoiden moitteeton toiminta ja taata samalla yleisen turvallisuuden ja suojelun korkea taso. · Sääntelytavan valinta SEUT-sopimuksen 218 artiklan 9 kohdassa edellytetään neuvoston päätöksen käyttämistä kansainvälisellä sopimuksella perustetussa elimessä unionin puolesta esitettävän kannan vahvistamiseksi. 2013/0334 (NLE) Ehdotus NEUVOSTON PÄÄTÖS Yhdistyneiden kansakuntien Euroopan talouskomission asianomaisissa komiteoissa esitettävästä unionin kannasta ehdotukseen muutoksiksi sääntöihin nro3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 ja 129 ja ajoneuvojen rakennetta koskevaan päätöslauselmaan (R.E.3) sekä pylvässivutörmäystä koskevaan maailmanlaajuisen teknisen säännön luonnokseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen sekä katsoo seuraavaa: (1) Unioni on neuvoston päätöksellä 97/836/EY[3], liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. . (2) Unioni on 31 päivänä tammikuuta 2000 tehdyllä neuvoston päätöksellä 2000/125/EY[4] liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevaan sopimukseen, jäljempänä ’rinnakkaissopimus’. (3) Euroopan parlamentin ja neuvoston direktiivillä 2007/46/EY[5] korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, osiin ja erillisiin teknisiin yksiköihin. Tuolla direktiivillä sisällytettiin UNECE:n säännöt EY-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Sitten direktiivin 2007/46/EY antamisen UNECE:n säännöillä on yhä enemmän korvattu EY-tyyppihyväksyntää koskevaa unionin lainsäädäntöä. (4) Saatujen kokemusten ja tekniikan kehityksen vuoksi olisi mukautettava tiettyjä vaatimuksia, jotka liittyvät UNECE:n sääntöihin nro 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 ja 129 sekä ajoneuvojen rakennetta koskevaan päätöslauselmaan (R.E.3). (5) Jotta voidaan yhdenmukaistaa moottoriajoneuvojen tyyppihyväksyntää koskevat asiaankuuluvat turvallisuusvaatimukset, olisi hyväksyttävä luonnos pylvässivutörmäystä koskevaksi maailmanlaajuiseksi tekniseksi säännöksi. (6) On aiheellista vahvistaa edellä mainittujen UNECE:n asiakirjojen hyväksymistä koskeva kanta, joka esitetään unionin puolesta vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa, ON HYVÄKSYNYT TÄMÄN PÄÄTÖKSEN : Ainoa artikla Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 11–15 päivänä marraskuuta 2013 unionin puolesta esitettävä kanta on, että unioni äänestää tämän päätöksen liitteessä lueteltujen UNECE:n asiakirjojen puolesta. Tehty Brysselissä Neuvoston puolesta LIITE Ehdotus: täydennys 15 muutossarjaan 02, sääntö nro 3 (heijastinlaitteet) || ECE/TRANS/WP.29/2013/68 Ehdotus: täydennys 17 sääntöön nro 4 (takarekisterikilpien valaisimet) || ECE/TRANS/WP.29/2013/69 Ehdotus: muutossarja 03, sääntö nro 5 (umpioajovalaisimet) || ECE/TRANS/WP.29/2013/70 Ehdotus: täydennys 25 muutossarjaan 01, sääntö nro 6 (suuntavalaisimet) || ECE/TRANS/WP.29/2013/71 Ehdotus: täydennys 23 muutossarjaan 02, sääntö nro 7 (etu-, taka-, jarru- ja äärivalaisimet) || ECE/TRANS/WP.29/2013/72 Ehdotus: muutossarja 05, sääntö nro 10 (sähkömagneettinen yhteensopivuus) || ECE/TRANS/WP.29/2013/73 Ehdotus: täydennys 3 muutossarjaan 04, sääntö nro 12 (ohjausmekanismi) || ECE/TRANS/WP.29/2013/102 Ehdotus: täydennys 5 muutossarjaan 07, sääntö nro 14 (turvavöiden kiinnityspisteet) || ECE/TRANS/WP.29/2013/103 Ehdotus: täydennys 5 muutossarjaan 06, sääntö nro 16 (turvavyöt) || ECE/TRANS/WP.29/2013/104 Ehdotus: täydennys 2 muutossarjaan 08, sääntö nro 17 (istuinten lujuus) || ECE/TRANS/WP.29/2013/105 Ehdotus: täydennys 4 muutossarjaan 03, sääntö nro 19 (etusumuvalaisimet) || ECE/TRANS/WP.29/2013/74 Ehdotus: täydennys 6 muutossarjaan 04, sääntö nro 19 (etusumuvalaisimet) || ECE/TRANS/WP.29/2013/75 ECE/TRANS/WP.29/2013/75/Add.1 Ehdotus: täydennys 20 sääntöön nro 23 (peruutusvalaisimet) || ECE/TRANS/WP.29/2013/76 Ehdotus: muutossarja 03, sääntö nro 31 (ajovalaisimet (halogeeniumpio)) || ECE/TRANS/WP.29/2013/77 Ehdotus: täydennys 42 muutossarjaan 03, sääntö nro 37 (hehkulamput) || ECE/TRANS/WP.29/2013/78 Ehdotus: täydennys 17 sääntöön nro 38 (takasumuvalaisimet) || ECE/TRANS/WP.29/2013/79 Ehdotus: oikaisu 2, tarkistus 3, sääntö nro 43 (turvalasit) || ECE/TRANS/WP.29/2013/116 Ehdotus: täydennys 12 muutossarjaan 04, sääntö nro 48 (valaisimien ja merkkivalolaitteiden asennus) || ECE/TRANS/WP.29/2013/80 Ehdotus: täydennys 5 muutossarjaan 05, sääntö nro 48 (valaisimien ja merkkivalolaitteiden asennus) || ECE/TRANS/WP.29/2013/81 Ehdotus: täydennys 3 muutossarjaan 06, sääntö nro 48 (valaisimien ja merkkivalolaitteiden asennus) || ECE/TRANS/WP.29/2013/82 Ehdotus: täydennys 6 muutossarjaan 05, sääntö nro 49 (puristussytytysmoottorit ja maa- tai nestekaasulla toimivat kipinäsytytysmoottorit) || ECE/TRANS/WP.29/2013/111 Ehdotus: täydennys 2 muutossarjaan 06, sääntö nro 49 (puristussytytysmoottorit ja maa- tai nestekaasulla toimivat kipinäsytytysmoottorit) || ECE/TRANS/WP.29/2013/112 ECE/TRANS/WP.29/2013/112/Corr.1 Ehdotus: täydennys 17 sääntöön nro 50 (mopojen ja moottoripyörien etu-, taka-, jarru- ja suuntavalaisimet) || ECE/TRANS/WP.29/2013/83 Ehdotus: tarkistuksen 3 oikaisu 1, sääntö nro 54 (hyötyajoneuvojen ja niiden perävaunujen ilmarenkaat) || ECE/TRANS/WP.29/2013/130 Ehdotus: täydennys 13 muutossarjaan 01, sääntö nro 67 (nestekaasuajoneuvot) || ECE/TRANS/WP.29/2013/97 Ehdotus: täydennys 6 muutossarjaan 01, sääntö nro 69 (hitaiden ajoneuvojen takamerkintäkilvet) || ECE/TRANS/WP.29/2013/85 Ehdotus: täydennys 9 muutossarjaan 01, sääntö nro 70 (raskaiden ja pitkien ajoneuvojen takamerkintäkilvet) || ECE/TRANS/WP.29/2013/86 Ehdotus: täydennys 17 sääntöön nro 77 (pysäköintivalaisimet) || ECE/TRANS/WP.29/2013/87 Ehdotus: oikaisu 3 muutossarjaan 06, sääntö nro 83 (luokkien M1 ja N1 ajoneuvojen päästöt) || ECE/TRANS/WP.29/2013/131 Ehdotus: täydennys 18 sääntöön nro 87 (huomiovalaisimet) || ECE/TRANS/WP.29/2013/88 Ehdotus: täydennys 16 sääntöön nro 91 (sivuvalaisimet) || ECE/TRANS/WP.29/2013/89 Ehdotus: täydennys 5 muutossarjaan 01, sääntö nro 94 (etutörmäyssuojaus) || ECE/TRANS/WP.29/2013/106 Ehdotus: täydennys 5 muutossarjaan 02, sääntö nro 94 (etutörmäyssuojaus) || ECE/TRANS/WP.29/2013/107 Ehdotus: täydennys 4 muutossarjaan 03, sääntö nro 95 (sivutörmäyssuojaus) || ECE/TRANS/WP.29/2013/108 Ehdotus: täydennys 5 muutossarjaan 01, sääntö nro 98 (kaasupurkausvalonlähteillä varustetut ajovalaisimet) || ECE/TRANS/WP.29/2013/90 Ehdotus: täydennys 9 sääntöön nro 99 (kaasupurkausvalonlähteet) || ECE/TRANS/WP.29/2013/91 Ehdotus: täydennys 3 muutossarjaan 01, sääntö nro 100 (sähköisellä voimajärjestelmällä varustetut ajoneuvot) || ECE/TRANS/WP.29/2013/109 Ehdotus: täydennys 1 muutossarjaan 02, sääntö nro 100 (sähköisellä voimajärjestelmällä varustetut ajoneuvot) || ECE/TRANS/WP.29/2013/135 Ehdotus: täydennys 3 muutossarjaan 01, sääntö nro 101 (hiilidioksidipäästöt/polttoaineenkulutus) || ECE/TRANS/WP.29/2013/113 Ehdotus: täydennys 4 sääntöön nro 103 (korvaavat epäpuhtauksia rajoittavat laitteet) || ECE/TRANS/WP.29/2013/114 Ehdotus: täydennys 3 muutossarjaan 04, sääntö nro 107 (luokkien M2 ja M3 ajoneuvot) || ECE/TRANS/WP.29/2013/98 Ehdotus: täydennys 1 muutossarjaan 05, sääntö nro 107 (luokkien M2 ja M3 ajoneuvot) || ECE/TRANS/WP.29/2013/99 Ehdotus: muutossarja 06, sääntö nro 107 (luokkien M2 ja M3 ajoneuvot) || ECE/TRANS/WP.29/2013/100 Ehdotus: oikaisu 2, tarkistus 3, sääntö nro 107 (luokkien M2 ja M3 ajoneuvot) || ECE/TRANS/WP.29/2013/117 Ehdotus: täydennys 1 muutossarjaan 01, sääntö nro 110 (paineistettua maakaasua käyttävät ajoneuvot) || ECE/TRANS/WP.29/2013/101 Ehdotus: täydennys 5 muutossarjaan 01, sääntö nro 112 (epäsymmetrisen ajovalon aikaansaavat ajovalaisimet) || ECE/TRANS/WP.29/2013/92 Ehdotus: täydennys 3 muutossarjaan 01, sääntö nro 113 (symmetrisen ajovalon aikaansaavat ajovalaisimet) || ECE/TRANS/WP.29/2013/93 Ehdotus: täydennys 6 sääntöön nro 115 (jälkiasennettavat neste- ja maakaasujärjestelmät) || ECE/TRANS/WP.29/2013/115 Ehdotus: täydennys 4 muutossarjaan 02, sääntö nro 117 (renkaat – vierintävastus, vierintämelu ja märkäpito) || ECE/TRANS/WP.29/2013/59 Ehdotus: täydennys 4 muutossarjaan 01, sääntö nro 119 (kääntymisvalaisimet) || ECE/TRANS/WP.29/2013/94 Ehdotus: oikaisu 1 täydennykseen 7, sääntö nro 121 (hallintalaitteiden, merkkivalaisinten ja osoittimien tunnistaminen) || ECE/TRANS/WP.29/2013/118 Ehdotus: muutossarja 01 sääntöön nro 121 (hallintalaitteiden, merkkivalaisinten ja osoittimien tunnistaminen) || ECE/TRANS/WP.29/2012/30 Ehdotus: täydennys 5 muutossarjaan 01, sääntö nro 123 (mukautuvat etuvalaisinjärjestelmät) || ECE/TRANS/WP.29/2013/95 Ehdotus: täydennys 2 sääntöön nro 128 (valodiodivalonlähteet eli LED-valonlähteet) || ECE/TRANS/WP.29/2013/96 Ehdotus: täydennys 2 sääntöön nro 129 (tehostetut lasten turvajärjestelmät) || ECE/TRANS/WP.29/2013/110 Ehdotus: muutokset päätöslauselmaan R.E.3 (ajoneuvojen rakennetta koskeva konsolidoitu päätöslauselma) || ECE/TRANS/WP.29/2013/126 Luonnos pylvässivutörmäystä koskevaksi maailmanlaajuiseksi tekniseksi säännöksi || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28 [1] EYVL L 346, 17.12.1997, s. 78. [2] EYVL L 35, 10.2.2000, s. 12. [3] Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78). [4] Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12). [5] Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).